
Let facadebeklædning til ventileret facade, Walltec kompaktlaminatplade/HPL-plade
Vejledning til brug af beskrivelsesteksten
Denne beskrivelsestekst er udarbejdet som et leverandørspecifikt paradigme for let, ventileret facadebeklædning med kompaktlaminatplader/HPL-plader.
Tekst i [kantede parenteser] tilpasses det konkrete projekt.
Eventuelle produktnavne skal i udbudssammenhæng forstås som specifikt valgt produkt.
Krav til egenskaber skal kunne dokumenteres ved produktdatablade, klassifikationsrapporter, EPD’er, montagevejledninger eller anden relevant tredjepartsdokumentation.
Denne grønne tekst i dokumentet er vejledning og skal slettes inden udsendelse.
Orientering
Skeletkonstruktioner er sammen med denne projektspecifikke beskrivelse gældende for arbejdet.
Arbejdet omfatter let, ventileret facadebeklædning med Walltec kompaktlaminatplader/HPL-plader på egnet underkonstruktion.
Facadepladerne anvendes som udvendig klimaskærm/yderbeklædning i en ventileret facadeopbygning.
Omfang
Arbejdet omfatter levering og montering af facadebeklædning med Walltec kompaktlaminatplader/HPL-plader til udvendig anvendelse som ventileret facadebeklædning.
Arbejdet omfatter Walltec facadeplader, fastgørelsesmidler, EPDM-bånd/fugebånd, profiler, afslutninger og nødvendige tilpasninger i det omfang, det fremgår af projektmaterialet.
[Angiv projektspecifikt, om underkonstruktion, vindspærre, inddækninger og profiler er indeholdt i arbejdet.]

Lokalisering
Facadebeklædning udføres på følgende bygningsdele:
[indsæt facader, akser, etager, bygningsafsnit eller tegningshenvisninger]
Eksempel:
Facadebeklædningen udføres på facader mod nord, syd og vest, jf. facadetegninger og detaljetegninger.
Tegningshenvisning
Hovedtegninger:			<x>
Oversigtstegninger:		<x>
Facadetegninger:		<x>
Bygningsdelstegninger:		<x>
Detailtegninger:			<x>
Farve- og materialeskema:		<x>
Koordinering
Arbejdet koordineres med tilstødende entrepriser iht. projektmateriale.
Tilstødende bygningsdele
Forudgående bygningsdele
Forudgående bygningsdele fremgår af projektmaterialet.
Efterfølgende bygningsdele
Efterfølgende bygningsdele fremgår af projektmaterialet.
Projektering
Hvor projektering eller dimensionering af facadebeklædning, underkonstruktion eller fastgørelser indgår i entreprisen, skal dette udføres iht. projektets krav samt leverandørens dokumenterede anvisninger.
Undersøgelser
Før montage skal entreprenøren kontrollere, at underlag og tilstødende bygningsdele er egnet til montage iht. projektmaterialet og leverandørens anvisninger.


Materialer og produkter
Facadeplader
Følgende facadeplade skal anvendes:
Type: Walltec Kompaktlaminatplade/HPL-plade til udvendig anvendelse som ventileret facadebeklædning.
Pladerne skal være opbygget af imprægnerede cellulose-/kraftpapirlag presset med hærdeplast/phenolharpiks under højt tryk og forsynet med dekorativ, vejrbestandig overflade egnet til facadebrug.
Pladerne er egnet til udvendig beklædning i en ventileret facadeopbygning.
Dimensioner
Pladetykkelse: [6,0 mm]
Længde og bredde: iht. projektmaterialet.
Standardformat: [ca. 1300 × 3050 mm] eller projektspecifikke mål.
Plader kan leveres tilskåret og/eller forboret, hvor dette fremgår af projektmaterialet.
Farve og overflade
Farve: [x]
Farve angives iht. RAL, NCS eller andet anerkendt farvesystem.
Overflade: [ensfarvet / træstruktur / specialdekor]
Overfladen skal være egnet til udvendig facadebrug og have dokumenteret UV- og vejrbestandighed.
Farveægthed/UV-bestandighed skal kunne dokumenteres iht. relevant prøvningsmetode, fx DS/EN ISO 105-A02 eller tilsvarende.
Pladernes overflade skal efter UV-påvirkning kunne dokumentere farveægthed svarende til minimum trin [4] på gråskalaen eller bedre, iht. relevant prøvningsmetode.
Kerne, kanter og fugtbestandighed
Pladerne skal have homogen, kompakt og fugtbestandig kerne.
Pladerne skal være modstandsdygtige over for normal påvirkning fra regn, frost, tø, UV-stråling og temperatursvingninger.
Pladerne må ikke delaminere, revne eller frostsprænge under normale klimatiske påvirkninger ved korrekt montage og anvendelse.
Bearbejdede kanter skal kunne stå uden efterfølgende kantforsegling, medmindre andet fremgår af leverandørens dokumenterede anvisninger.
Slagfasthed og robusthed
Pladerne skal være slagfaste og egnede til den påtænkte anvendelse, herunder almindelig mekanisk påvirkning fra brug, drift og vedligehold.
Ved anvendelse i særligt udsatte områder, fx stueetager, skoler, institutioner, adgangsarealer, altangange eller områder med risiko for stød og slag, skal pladernes slagfasthed dokumenteres i forhold til den konkrete anvendelse.
Pladerne skal kunne tåle almindelige slag, stød og spark fra fx boldspil, cykler, indkøbsvogne, mooncars og almindelig drift uden at knække eller miste funktion.
Rengøring og graffiti
Overfladen skal være rengøringsvenlig og kunne afrenses for almindeligt snavs med normale rengøringsmetoder uden at beskadige pladens funktion.
Såfremt der stilles krav om graffitiresistens, skal producenten dokumentere, at graffiti kan afrenses med egnede rensemidler uden væsentlig påvirkning af overflade, glans eller farve.
Vedligehold skal kunne udføres uden krav om løbende maling, lakering eller overfladebehandling, medmindre andet fremgår af leverandørens vedligeholdelsesvejledning.
Brand
Brandklassifikation skal opfylde projektets brandkrav og dokumenteres iht. DS/EN 13501-1.
Brandklasse: [indsæt relevant brandklasse, fx D-s2,d0 eller bedre]
Brandklassifikationen skal være gældende for den relevante pladetype, tykkelse, overflade og montageopbygning.
Miljø og EPD
Produktets miljøpåvirkning skal kunne dokumenteres ved EPD udarbejdet iht. DS/EN 15804 og DS/EN ISO 14025.
Såfremt projektet stiller krav til maksimal klimapåvirkning, skal pladerne dokumentere en klimapåvirkning på maksimalt [x] kg CO₂e/m² for de angivne livscyklusmoduler [fx A1-A3].
Produktets indhold af genanvendte råvarer skal kunne dokumenteres, hvis dette anvendes som krav i projektet.
Garanti
Beklædningsmaterialet skal være egnet til langvarig udvendig anvendelse som ventileret facadebeklædning.
Produktgaranti: minimum [x] år.
Farve-/overfladegaranti: minimum [x] år, hvis krævet i projektet.
Garantier skal fremgå af leverandørens garantibetingelser og være betinget af korrekt projektering, montage, drift og vedligehold.
Underlag og fastgørelse
Vælg relevant fastgørelsestype og slet øvrige alternativer.
Type 1 – skruet på træunderlag
Underlag: Høvlede trælister/lægter egnet til udvendig facadeopbygning.
Dimensioner:
· mellemunderstøtninger: min. [25 × 50 mm]
· pladesamlinger: min. [22 × 95 mm]
Forskalling opsættes lodret eller vandret iht. projektmaterialet.
Afstand mellem understøtninger: c/c maks. [400 mm] for [6 mm] plader, medmindre andet fremgår af projektmaterialet eller leverandørens dokumenterede anvisninger.
Synlige fuger og understøtninger bag plader forsynes med UV-bestandigt EPDM-bånd/fugebånd.
Fastgørelse: Facadeskrue til træ, dimension [4,8 × 29 mm] eller iht. leverandørens dokumenterede anvisninger. Skrue udføres i rustfri/syrefast kvalitet egnet til korrosionsmiljøet og med farvetilpasset hoved, hvor dette kræves.
Type 2 – skruet på metalunderlag
Underlag: Aluminium- eller stålprofiler egnet til udvendig facadebeklædning.
Profilbredde ved pladesamlinger: min. [100 mm] eller iht. leverandørens dokumenterede anvisninger.
Profiler opsættes lodret eller vandret iht. projektmaterialet.
Afstand mellem understøtninger: c/c maks. [400 mm] for [6 mm] plader, medmindre andet fremgår af projektmaterialet eller leverandørens dokumenterede anvisninger.
Fastgørelse: Selvskærende facadeskrue til metal, dimension [4,8 x 23 mm] eller iht. leverandørens dokumenterede anvisninger. Skrue udføres i rustfri/syrefast kvalitet egnet til korrosionsmiljøet og med farvetilpasset hoved, hvor dette kræves.


Profiler og afslutninger
Følgende profiler og afslutninger anvendes, hvor de fremgår af projektmaterialet:
· udvendige hjørneprofiler
· indvendige hjørneprofiler
· fugeprofiler
· lysningsprofiler
· sokkel-/vandnæseprofiler
· ventilationsprofiler
· afslutningsprofiler mod vinduer, døre, stern, tagfod og sokkel
Profiler udføres i aluminium eller andet egnet materiale.
Overflade/farve: [anodiseret / pulverlakeret / sort / hvid / aluminium / projektspecifik farve]
Udførelse
Generelt
Arbejdet udføres iht. projektmaterialet, denne arbejdsbeskrivelse og leverandørens dokumenterede montageanvisninger.
Montage må først påbegyndes, når underlag og tilstødende bygningsdele er udført egnet til montage.
Montering af facadeplader
Facadeplader monteres med åbne fuger og ensartede fugebredder iht. projektmaterialet.
Fugebredde: min. [8 mm], medmindre andet fremgår af projektmaterialet eller leverandørens anvisninger.
Plader forbores med huldiameter 7 mm.
Huldiametre, kantafstande, fastgørelsesafstande samt eventuelle fikspunkter og glidepunkter udføres iht. leverandørens dokumenterede anvisninger.
Skruer må ikke overspændes. Plader skal kunne optage temperatur- og fugtbetingede bevægelser.
Ventilation
Facaden udføres som ventileret facade med sammenhængende luftspalte bag facadepladerne.
Luftspalte: min. [25 mm], medmindre andet fremgår af projektmaterialet.
Der skal sikres fri ventilationsåbning ved bund og top, min. [20 mm], medmindre andet er angivet.
Underkant af facadeplader placeres min. [100 mm] over færdigt terræn, medmindre andet fremgår af projektmaterialet.
Bearbejdning
Skæring af plader anbefales brug af diamantbaseret værktøj til boring og bearbejdning, så rene snit og huller opnås uden revner, afskalninger eller beskadigelse af overfladen.
Ved skæring og boring skal støv begrænses ved egnet udsugning.
Synlige kanter skal fremstå rene og ensartede.
Eventuel kantbehandling udføres kun, hvis dette kræves af projektmaterialet eller leverandørens dokumenterede anvisninger.
Mål og tolerancer
Mål og tolerancer iht. projektmaterialet, basisbeskrivelsen og leverandørens dokumenterede anvisninger.
Pladefuger: min. [8 mm], medmindre andet fremgår af projektmaterialet.
Prøver
Der kan kræves prøveopstilling/mock-up for godkendelse af farve, overflade, fugebredder, fastgørelser, profiler og detaljer.
Arbejdsmiljø
Ved skæring, boring og anden støvende bearbejdning skal der anvendes egnet udsugning og relevante personlige værnemidler.
Leverandørens sikkerhedsdatablade og arbejdsmiljøanvisninger skal følges.
Ved anvendelse af klæbeprodukter skal klæbeleverandørens sikkerhedsdatablade følges.
Kontrol
Kontrol udføres iht. projektets kontrolplan.
Som minimum kontrolleres, at montage, fugebredder, ventilation, fastgørelser og synlige overflader er udført iht. projektmaterialet og leverandørens dokumenterede anvisninger.
D&V-dokumentation
Entreprenøren skal ved aflevering levere relevant D&V-dokumentation, herunder:
· produktdatablade for facadeplader
· dokumentation for brandklassifikation
· montagevejledning
· vedligeholdelsesvejledning
· rengøringsvejledning
· dokumentation for fastgørelsesmidler, profiler og EPDM-bånd/fugebånd
· EPD/miljødokumentation, hvis krævet
· Garantidokumenter
· eventuelle kontrolskemaer
